32005D0409
L 139/16
JURNALUL OFÍCIAL AL UNIUNII EUROPENE
DECIZIA COMISIEI
din 31 mai 2005
de modificare a anexei I la Decizia 2003/804/CE de stabilire a condițiilor de sănătate animală și a cerințelor de certificare aplicabile importului de moluște, de ouă și de gameți ai acestora, în scopul creșterii, îngrășării, relocării sau consumului uman
[notificată cu numărul C(2005) 1585]
(Text cu relevanță pentru SEE)
(2005/409/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/67/CEE a Consiliului din 28 ianuarie 1991 privind condițiile de sănătate animală care reglementează introducerea pe piață a animalelor și a produselor de acvacultură (1), în special articolul 19 alineatul (1),
întrucât:
(1)
Decizia 2003/804/CE a Comisiei (2) stabilește o listă provizorie a țărilor terțe din care statele membre sunt autorizate să importe moluște vii, ouă și gameți ai acestora, în scopul creșterii, îngrășării, relocării sau consumului uman în Comunitate, precum și modelul certificatului care trebuie să însoțească loturile de aceste produse.
(2)
Canada, Croația, Maroc, Noua Zeelandă, Tunisia, Turcia și Statele Unite au fost înscrise pe această listă provizorie, pe baza schimburilor comerciale actuale cu statele membre, în așteptarea evaluării comunitare a garanțiilor pe care aceste țări le pot oferi în ceea ce privește bolile moluștelor.
(3)
Comisia a procedat la evaluarea garanțiilor sanitare oferite de Maroc, Noua Zeelandă, Tunisia și Turcia și a constatat că acestea sunt conforme cu toate cerințele prevăzute de Directiva 91/67/CEE și de Directiva 95/70/CE a Consiliului din 22 decembrie 1995 privind introducerea unor măsuri comunitare minime de control al anumitor boli ale moluștelor bivalve (3).
(4)
Canada și Noua Zeelandă i-au comunicat Comisiei că, în prezent, nu sunt interesate de exportul de moluște vii în scopul creșterii, îngrășării sau relocării în Comunitate.
(5)
Statele Unite au prezentat programul lor de certificare a exporturilor pentru regiunile tradiționale de creștere a moluștelor. Comisia a procedat la evaluarea acestui program și a constatat că acesta oferă garanțiile necesare pentru exportul de moluște vii în scopul creșterii, îngrășării sau relocării în Comunitate.
(6)
Croația nu este autorizată să exporte moluște vii destinate consumului uman, în conformitate cu Decizia 97/20/CE a Comisiei din 17 decembrie 1996 de stabilire a listei țărilor terțe care îndeplinesc condițiile de echivalență pentru producerea si comercializarea moluștelor bivalve, a echinodermelor, a tunicatelor si a gasteropodelor marine (4). Prin urmare, importul de acest tip de moluște provenite din Croația nu ar trebui să fie autorizat în temeiul Deciziei 2003/804/CE.
(7)
De asemenea, ar trebui simplificat tabelul din anexa I la Decizia 2003/804/CE.
(8)
Prin urmare, Decizia 2003/804/CE ar trebui modificată în consecință.
(9)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexei I la Decizia 2003/804/CE se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 31 mai 2005.